Martin Seligman

Martin E. P. ”Marty” Seligman (s. 12. elokuuta 1942 Albany, New York) on yhdysvaltalainen psykologi, kouluttaja ja kirjailija.

Hänen teoriansa opitusta avuttomuudesta oli arvostettu tutkijoiden ja kliinisen psykologian keskuudessa. "The most popular theoretical interpretation of the learned helplessness phenomenon to date is that of Seligman (1975) and Maier and Seligman (1976)." Seligmanin ja kumppaninsa pohjasivat löydöksensä opitusta avuttomuudesta muun muassa koirilla vuonna 1965 tekemiinsä klassisen ehdollistamisen eläinkokeisiin opitun avuttomuuden kehittymisestä.Jeannette L. Nolen (updated 24.12.2015): Learned helplessness britannica.com, viitattu 8.2.2017, 10 Famous Psychological Experiments That Could Never Happen Today mentalfloss.com, viitattu 8.2.2017,  Sittemmin Seligman joutui kuitenkin hylkäämään 1970-luvun lopulla osan eläinkokeisiin liittämästään ja ihmisiin yleistämästään masennuksen ja opitun avuttomuuden mallista. Tilalle otettiin psykiatri Aaron T. Beckin kognitiivisen mallin kaltainen lähestyminen. Kathryn Hahner (1989) Learned Helplessness: A Critique  of Research and Theory Perspectives On Animal Research, Vol. 1, viitattu 8.2.2017, safermedicines.org  Seligman siirtyi täysin ihmisillä tehtyihin koejärjestelyihin. Alkuperäinen näkemys opitusta avuttomuudesta on myöhemmin muun muassa biologisen näytön seurauksena jouduttu hylkäämään virheellisenä. Eläinten havaittiinkin oppivan alkuperäisissä ehdollistamiskokeessa hallitsemaan kipua eikä oppivan avuttomuutta.S. F. Maier & M. E. P. Seligman (2016) Learned Helplessness at Fifty: Insights From Neuroscience  (pdf) Psychological Review 123 (4): 349–367, viitattu 8.2.2017, 

Seligman kuuluu positiivisen psykologian tunnetuimpiin edustajiin.

Haggbloomin Amerikan psykologiyhdistyksen (APA) jäsenkyselyyn pohjautuva ja siten yhdysvaltalaista näkökulmaa esilletuova tutkimus tunnetuista psykologeista 1900-luvulla nimesi Seligmanin 13:nneksi useimmin lainatuksi psykologiksi amerikkalaisissa psykologian oppikirjoissa ja kaiken kaikkiaan 31. ansioituneimmaksi psykologiksi tässä viiteryhmässä.

Seligman on psykologian professori Pennsylvanian yliopiston psykologian laitoksella. Hän oli aiemmin laitoksen kliinisen koulutusohjelman johtaja ja nykyään yliopiston positiivisen psykologian keskuksen johtaja.Positive Psychology Center , University of Pennsylvania. Seligman valittiin Yhdysvaltain psykologisen liiton (APA:n) presidentiksi vuonna 1998.List of APA Presidents. Hän on APA:nAmerican Psychological Association. eletronisen "Ehkäisy ja hoito" -julkaisun perustajajäsen sekä päätoimittaja.

Martin Seligmanilta on suomennettu teokset Optimistin käsikirja ja Aito onnellisuus: Positiivisen psykologian keinoin täyteen elämään.

 Lähteet 

 Aiheesta muualla 
 Google Scholar: "Martin Seligman", University of Pennsylvania  (scholar.google.com)
 Martin Seligmanin sivusto Pennsylvanian yliopistolla, sis. cv  (upenn.edu)
 Martin Seligmanin sivu "Authentic Happiness" 
 Positiivisen psykologian maisteriohjelma Pennsylvanian yliopistossa Yhdysvalloissa
 Seligmanin haastattelu edge.org-sivulla

Luokka:Yhdysvaltalaiset psykologit
Luokka:Yhdysvaltalaiset tietokirjailijat
Luokka:Vuonna 1942 syntyneet
Luokka:Elävät henkilöt